Iddedikata lil dawk kollha f'Pembroke u fi nħawi oħra ta' Malta li huma impenjati favur rispett lejn l-ambjent li jgħixu fih. Iktar milli poezija, din hija karba ta' ħabib u kollega, li ningħaqad magħha jien ukoll. Kemm-il darba għidna 'suppost', kif jgħid Adrian fil-versi tal-poeżija? Kemm drabi nisimgħu bl-arja ta' madwarna li qed titniġġes u bl-ispazji li gawdejna meta konna żgħar li m'għadhomx jeżistu? Forsi llum aktar minn qatt qabel wasal iż-żmien biex nagħtu sens ta' umanità lill-preżent u lill-ġejjieni tagħna u ta' wliedna. Għalhekk m'aħniex se nbaxxu rasna, għax ma nistgħux inwarrbu lill-"art u d-dawl u n-nifs li writna".